**18 СРЕДНО УЧИЛИЩЕ “УИЛЯМ ГЛАДСТОН”**

гр. София – 1303, ул. “Пиротска” № 68, тел. 02/988 03 01, тел./факс 02/987 96 82

**Изх. № 977/11.03.2021 г. ДО**

**ЧЛЕНОВЕТЕ НА ОБЩЕСТВЕНИЯ СЪВЕТ**

**Г-ЖА ВЕЛИЧКА СТОЙЧЕВА, ДИРЕКТОР НА 18 СУ „УИЛЯМ ГЛАДСТОН“**

**П О К А Н А**

**УВАЖАЕМИ ГОСПОЖИ И ГОСПОДА,**

**УВАЖАЕМА ГОСПОЖО СТОЙЧЕВА,**

В изпълнение на чл. 20, ал. 1 от Правилника за създаването, устройството и дейността на обществените съвети към детските градини и училищата /Правилника/ и на основание чл. 6а, ал. 1 от Закона за мерките и действията по време на извънредното положение, обявено с решение на Народното събрание от 13 март 2020 г., и за преодоляване на последиците, Ви уведомявам за вземане на неприсъствено решение на Обществения съвет на **22 март 2021** г. при следния дневен ред:

**1.** Съгласуване, на основание чл. 269, ал. 1, т. 8 от Закона за предучилищното и училищното образование и чл. 16, ал. 1, т. 8 от Правилника, на избора на учителите в 18 СУ „Уилям Гладстон“ на учебници и учебни комлекти за I клас, III клас и VII клас за учебната 2021-2022 г., извършен в изпълнение на чл. 31, ал. 1, т. 2 и т. 3 от Наредба № 15 от 22.07.2019 г. за статута и професионалното развитие на учителите, директорите и другите педагогически специалисти и във връзка с изпълнение на Постановление № 79 на МС от 13.04.2016 г. за осигуряване за безвъзмездно ползване на познавателни книжки, учебници и учебни комплекти в общинските, държавните и частните училища, заповед № РД 09-188/21.01.2021 г. на Министъра на образованието и науката с приложен график на дейностите и писмо с рег. № РУО1-7267/04.03.2021 г. на началника на РУО, София-град

**2.** Разни.

Приложено Ви изпращам необходими материали по дневния ред:

1. Писмо изх. № 640/11.03.2021 г. от г-жа Величка Стойчева, директор на 18 СУ „Уилям Гладстон“;

2. Протоколи за избор на учебници и учебни комплекти – 2 броя;

3. Заповед № РД 09-188/21.01.2021 г. на Министъра на образованието и науката с приложен график на дейностите;

4. Писмо с рег. № РУО1-7267/04.03.2021 г. на началника на РУО София-град.

Информирам Ви, че на основание чл. 22, ал. 2 от Правилника всеки член на обществения съвет може да прави предложение за включване на точки в дневния ред.

Предвид извънредната епидемична обстановка и неприсъствения характер на решението, моля до **10 часа на 22 март 2021 г.** да изпратите Вашето становище по точките от дневния ред на имейла на 18 СУ „Уилям Гладстон“ sou18@mail.bg. Решението ще се вземе въз основа на получените становища, които ще се отразят в списък, и ще се протоколира, съгласно изискванията на чл. 25 от Правилника.

Запознаването с материалите, съгласно дневния ред, може да стане всеки работен ден, в периода от 12 до 19 март 2021 г. в кабинет 4, както и от приложените към поканата материали.

**НЕВИН ФЕТИ**

**ПРЕДСЕДАТЕЛ НА ОБЩЕСТВЕНИЯ СЪВЕТ**

**18 СУ „УИЛЯМ ГЛАДСТОН“**